ಉತ್ತಮ ಆರೋಗ್ಯಕ್ಕಾಗಿ ಈ ರೀತಿ ಆಹಾರವನ್ನು ಸೇವಿಸಿ..! ಆರೋಗ್ಯವಾಗಿರುವುದು ಎಂದರೆ ಉತ್ತಮ ಆಹಾರ ಸೇವಿಸುವುದು. ಉತ್ತಮ ಆಹಾರ ಸೇವನೆ ಎಂದರೆ ಯಾವುದು ಎನ್ನುವುದರ ಜೊತೆಗೆ ನೀವು ಯಾವ ಸಮಯದಲ್ಲಿ ಸೇವಿಸುತ್ತೀರಿ ಎಂಬುದು ಕೂಡಾ ಮುಖ್ಯವಾಗುತ್ತದೆ. ಹಾಗಾಗಿ ಪ್ರತಿಯೊಂದು ಆಹಾರವನ್ನು ಹೇಗೆ ಎಷ್ಟು ಮತ್ತು ಯಾವ ಸಮಯದಲ್ಲಿ ತಿನ್ನುತ್ತೀರಿ ಎಂಬುದರ ಮೇಲೆ ನಿಮ್ಮ ಆರೋಗ್ಯ ನಿರ್ಧಾರವಾಗುತ್ತದೆ. ಬೆಳಗ್ಗೆದ್ದು ಖಾಲಿ ಹೊಟ್ಟೆಗೆ ಬಿಸಿನೀರು ಕುಡಿಯುವುದರಿಂದ ಹಿಡಿದು ರಾತ್ರಿ ಮಲಗುವ ಮುನ್ನ ಬೆಚ್ಚಗಿನ ಹಾಲಿಗೆ ಚಿಟಿಕೆ ಅರಶಿನ ಪುಡಿ ಉದುರಿಸಿ ಕುಡಿಯುವ ತನಕ ಪ್ರತಿಯೊಂದು ಆಹಾರವೂ ನಿಮ್ಮ ಆರೋಗ್ಯವನ್ನು ನಿರ್ಧರಿಸುತ್ತದೆ. ಬೆಳಗ್ಗೆದ್ದು ನಲ್ವತ್ತು ನಿಮಿಷದ ಒಳಗೆ ಏನನ್ನಾದರೂ ತಿನ್ನಬೇಕು ಇಲ್ಲವೇ ಕುಡಿಯಬೇಕು. ಆದೇ ರೀತಿ ಬೆಳಗಿನ ಚಹಾ ಕಾಫಿ ಅಥವಾ ಉಪಾಹಾರದಲ್ಲಿ ಸಕ್ಕರೆಯ ಪ್ರಮಾಣ ಕಡಿಮೆ ಇರುವಂತೆ ನೋಡಿಕೊಳ್ಳಬೇಕು. ಇಲ್ಲವಾದರೆ ಇದು ತೂಕ ಹೆಚ್ಚಳಕ್ಕೆ ಕಾರಣವಾಗುತ್ತದೆ. ಇನ್ನು ಕೆಲವರು ಬೆಳಗಿನ ತುರಾತುರಿಯಲ್ಲಿ ಕೋಲ್ಡ್ ಡ್ರಿಂಕ್ಸ್ ಅಂದರೆ ಮಾರುಕಟ್ಟೆಯಲ್ಲಿ ಸಿಗುವ ರೆಡಿ ಡ್ರಿಂಕ್ಸ್ ಗಳನ್ನು ಕುಡಿಯುವ ತಪ್ಪು ಮಾಡದಿರಿ. ಇದು ಮಧುಮೇಹಕ್ಕೆ ಕಾರಣವಾಗುತ್ತದೆ. ಅದರ ಬದಲು ಫ್ರೆಶ್ ಫ್ರುಟ್ ಜ್ಯೂಸ್ ಸೇವನೆ ಮಾಡಿ. ಉಪಾಹಾರಕ್ಕೆ ಪ್ರೊಟೀನ್ ಹಾಗೂ ಫೈಬರ್ ಗೆ ಆದ್ಯತೆ ನೀಡಿ. ಪ್ಯಾನ್ ಕೇಕ್ ಬೆಳಗಿನ ವೇಳೆ ಸೇವನೆ ಮಾಡದಿರಿ. ಬ್ರೆಡ್ ಗೆ ತುಪ್ಪ ಇಲ್ಲವೇ ಬೆಣ್ಣೆ ಸವರಿ ತಿನ್ನುವುದರಿಂದ ಹೆಚ್ಚಿನ ಪ್ರಮಾಣದ ಕೊಬ್ಬಿನಂಶ ದೇಹವನ್ನು ಸೇರುತ್ತದೆ. ಬ್ರೆಡ್ ಅನ್ನು ಮೈದಾದಿಂದ ತಯಾರಿಸಲಾಗುತ್ತದೆ ಹಾಗೂ ಇದು ಆರೋಗ್ಯಕ್ಕೆ ಹೆಚ್ಚಿನ ಅಪಾಯ ಉಂಟುಮಾಡುತ್ತದೆ.The post ಉತ್ತಮ ಆರೋಗ್ಯಕ್ಕಾಗಿ ಈ ರೀತಿ ಆಹಾರವನ್ನು ಸೇವಿಸಿ..! first appeared on Lovely Dunia.